Pseudaptenodytes

La formortinta pingvena genro Pseudaptenodytes enhavas la tipan specion P. macraei; pli malgrandaj ostoj estis atribuitaj al P. minor, kvankam ne certas ĉu ili estas reale el diferencaj specioj aŭ simple el pli junaj individuoj; ambaŭ taksonoj estas konataj el nesufiĉa selekto de ostoj. La fosilioj de Pseudaptenodytes troviĝis en kuŝejoj de Viktorio (Aŭstralio) kiuj estas de fina Mioceno aŭ komenca Plioceno.

La nomo Pseudaptenodytes estas aludo al la nune vivanta genro de Aptenoditoj nome Aptenodytes kun aldono de la radiko pseŭdo signife "falsa".

Referencoj
 Simpson, George Gaylord (1970): Miocene penguins from Victoria, Australia, and Chubut, Argentina. Memoirs of the National Museum of Victoria 31: 17–23.

Kategorio:Sfeniskedoj
Kategorio:Pingvenoj
Kategorio:Sfeniskoformaj
Kategorio:Birdoj de Aŭstralio
Kategorio:Birdoj de Oceanio
Kategorio:Formortintaj birdoj
Kategorio:Neflugaj birdoj